Dagligvare: Hvem i alle dager vil drikke dette? - DinSide
INGEN SPØK: Selv om mange vil mene det ikke er vits i, så er altså Pet Sweat en energidrikk for hunder. Inspirert av Pocari Sweat, kanskje? Energidrikk for mennesker. Foto: ProdusenteneVis mer
Hvem i alle dager vil drikke dette?
Hundesvette på flaske. Hva?
11. juli 2011 kl. 6.00 Del på Facebook
Produktutvikling er nær å regne som en egen vitenskap, der produktet, pakningen, navn og merking alt skal samsvare og treffe den riktige målgruppen.
I den forbindelse kan man lure på hva produsenten av denne drikken har tenkt. Pet Sweat er visstnok ingen vits, men et produkt som selges på det internasjonale markedet. Vi har ikke sett flaskene i Norge, men TV-kokken Jamie Oliver har lagt ut bilder av produktet på bildedelingstjenesten Instagram (app), fotografert i en butikk i Camden Town i London.
Det er lett å anta fra bildene at dette kan være en typisk oversettelsesblunder. Men visstnok er det altså ikke det. Dette er faktisk en energidrikk for hunder (!). Muligens inspirert av en kjent japansk energidrikk for mennesker, som heter Pocari Sweat.
VILLE DU SPIST DETTE? Stor forskjell på bildene og innholdet i ferdigmatpakkene
Bruker store beløp
Da bilprodusenten Fiat skulle lansere "the stylish Pinto" i Argentina, hadde de gått i en typisk navnefelle. I dette markedet er pinto nemlig slanguttrykk for det mannlige kjønnsorgan ...
Og så var det historien om den irske likør-produsenten som skulle lansere Irish Mist. Det var bare det, at mist på tysk betyr møkk ...
Og for ikke å snakke om da Honda skulle lansere en ny modell, Honda Fitta, med slagord som "Størrelsen er liten, men overraskelsen stor. Honda Fitta er en daglig nytelse" ... Et stort antall biler var allerede produsert, da japanerne fant ut av navneutfordringen. Modellen ble omdøpt til Fit. I Europa ble den lansert som Honda Jazz.
Firmaer bruker formuer på å gjøre dette riktig, og fallhøyden er stor når man ikke treffer. Internasjonalt regnes det med at kun tre av ti innovasjoner i dagligvaremarkedet overlever.
– Aktørene her hjemme har nok en høyere rate enn syv av ti. Men over halvparten av nyhetene overlever ikke og det er vanvittig mange når man tenker på de flere hundre millioner kroner som investeres i markedsføring på disse nylanseringene. Det sa administrerende direktør i Cart Media, Sturla Hammer, til Kampanje tidligere i år.
Hver år lanseres nye produkter og nye pakninger, og det er mange grunner til at produsentene gjør det. Se for eksempel hva som skjedde da Maarud slanket potetgullposene.